**«Ақмола облысы білім басқармасының Степногорск қаласы бойынша білім бөлімі» ММ бастауыш сынып бойынша 2024-2025 оқу жылына талдау**

**Тақырыбы: «**Бастауыш сынып оқушыларын сапалы оқыту мен оқытуды қамтамасыз ету»

**Тема:** Обеспечение качественного обучения и воспитания младших школьников.

**Мақсаты:** оқытудың, тәрбиелеудің және оқушылардың функционалдық сауаттылығын дамытудың жүйелік-белсенділік тәсілін дамыту негізінде сапалы білім беруді жүзеге асыруға ықпал ететін бастауыш білім беру жүйесін құруды жалғастыру.

**Цель**: продолжить создание системы работы начального образования, способствующую осуществлению качественного образования, основанного на освоении системно–деятельностного подхода в обучении, воспитании и развитии функциональной грамотности обучающихся.

Степногорск қаласы бойынша 21 білім беру ұйымдарында бастауыш сынып мұғалімдерінің жалпы саны – **226**, жас мамандар саны **– 20** *(еңбек өтілі 3 жылға дейін)* - 8,8%, зейнеткерлер саны **- 18** адам (7,9%).

Педгогикалық қызметкерлер жоспарлы түрде мемлекетттік тапсырыс негізінде біліктілік арттыру курстарынан өтеді. Жас мамандарға білім беру ұйымдарында тәлімгерлік ұйымдастырылған. Оқу жылы барасында барлығы 4 (2 мемлекеттік тілде, 2 орыс тілінде) оқыту семинарлары жоспарланып, өткізілді.

«Бастауыш сынып оқушыларының функционалдық сауаттылыңын дамыту» тақырыбында шығармашылық шеберлік, «Тәжірибемен бөлісу» тақырыбында диалогтік алаң өткізілді. Педагог қызметкерлерге бастауыш сынып мұғалімдерінің пән олимпиадасы, «Алтын тұғыр» республикалық олимпиадасының қалалық кезеңі, «Үздік эссе» және бастауыш сынып оқу ісі орынбасарларына арналған «Үздік әдіскер» қалалық байқаулары өтті. Бұл олимпиада, байқау, семинар, сайыстар педагог қызметкерлердің өзара тәжірибе алмасып, қабілеттерін шыңдауға үлкен мүмкіндік берді.

Бастауыш сыныпта барлығы – 3834 білім алушы бар. Оның 2878 оқушы 2-4 сынып оқушылары. 956 оқушы -1 сынып оқушылары.

Соңғы екі оқу жылындағы білім сапасының көрсеткішінде **+1,6%** өсу байқалады.

Білім алушылар жыл бойы қалалық, облыстық, республикалық байқау, олимпиадалар, «Зерде» ғылыми-зерртеу жұмыстарына жүйелі қатысады.

«Алтын сақа» республикалық олимпиадасының қалалық кезеңіне барлығы – 92 оқушы *(3 сыныптар – 48, 4 сыныптар - 44)* қатысты. Облыстық кезеңге барлығы – 19 оқушы жолдама алып, облыстық кезеңнен 3 сыныптар бойынша 1 жеңімпаз – Байқоныс ауылының ЖОББМ – Бахытбол Нұрбақыт, 2 жүлдегер Қ.Сатпаев атындағы №9 ЖОББМ оқушысы Бауыржанова Ажар (3-орын), Ю.Гагарин атындағы №7 ЖОББМ оқушысы – Малолетков Иван (3-орын), 4 сыныптар бойынша С.Сейфуллин атындағы №5 КМЛ оқушысы Нугманов Жолбарыс (3-орын) иеленді. Республикалық кезеңге Байқоныс ауылының ЖОББМ 3 сынып оқушысы қатысты.

4-сынып оқушыларына арналған пән олимпиадасына барлығы – 217 оқушы қатысып, 189 оқушы жүлделі орынға ие болды.

Қалалық «Зерде» зерттеу жұмысына барлығы - 23 жұмыс, 30 оқушы қатысты. Ондағы – 15 жұмыс, 18 оқушы жеңімпаз, жүлдегер атанды. Ал облыстық кезеңге 7 жұмыс, 10 оқушы жіберілетін болды.

**ҚОРЫТЫНДЫ:**

* Барлық білім беру ұйымдарында оқу бағдарламасы орындалды.
* Білім алушылар мен педагогикалық қызметкерлер олимпиада, сайыс байқаулардың барлық кезеңдеріне белсенді қатысады.
* Бастауыш сыныптардағы білім сапасы көрсеткіші тұрақты өсімді көрсетеді.

**ҰСЫНЫС/ЖАҚСАРТУДЫ ТАЛАП ЕТЕДІ:**

* Педагогикалық қызметкерлердің біліктілік арттыру курсына қатысуын жақсарту;
* Педагогикалық қызметкерлердің біліктілік санаттарын жоспарлы арттыруға әдістемелік қолдауды жүйелі көрсету;
* Педагогикалық қызметкерлердің цифрлық, кәсіби дамуына жағдай жасау;
* Жас мамандарға жеке тәлімгерлік жұмысты арттыру;
* Педагогикалық қызметкерлердің мектепішілік және аудан, облыс аралық өзара тәжірибе бөлісуін кеңейту.
* Білім алушылардың облыстық, республикалық сайыстар мен олимпиадаға жүйелі қатысуы мен нәтижесін жақсарту.

Білім бөлімі әдіскері К.Рахимжанова